ai4bharat/Pralekha huggingface dataset:
ఆర్థిక మంత్రిత్వ శాఖ
వివో మొబైల్ ఇండియా ప్రై. లి. 2,217 కోట్ల కస్టమ్స్ సుంకం ఎగవేతను డి ఆర్ ఐ  గుర్తించింది
వివో మొబైల్ ఇండియా ప్రైవేట్ లిమిటెడ్  పై నిర్వహించిన విచారణ లో డైరెక్టరేట్ ఆఫ్ రెవెన్యూ ఇంటెలిజెన్స్  దాదాపు రూ. 2,217 కోట్ల కస్టమ్స్ సుంకం ఎగవేతను గుర్తించింది.
వివో మొబైల్ ఇండియా చైనా లోని గ్వాంగ్డాంగ్ కి చెందిన వివో కమ్యూనికేషన్ టెక్నాలజీ కం. లి., అనుబంధ సంస్థ. ఈ కంపెనీ తయారీ, అసెంబ్లింగ్, టోకు వాణిజ్యం అలాగే మొబైల్ హ్యాండ్సెట్లు మరియు ఉపకరణాల పంపిణీ వ్యాపారం చేస్తుంది.
ఈ విచారణ లో భాగంగా, వివో ఇండియా ఫ్యాక్టరీ ప్రాంగణంలో డి ఆర్ ఐ అధికారులు సోదాలు నిర్వహించారు. ఈ సోదాల్లో వివో ఇండియా మొబైల్ ఫోన్ల తయారీ కోసం దిగుమతి చేసుకున్న కొన్ని వస్తువుల వివరణలో ఉద్దేశపూర్వకంగా తప్పుగా ప్రకటించిన సాక్ష్యాలు దొరికాయి.
ఈ తప్పుడు ప్రకటనల ఫలితంగా అక్రమంగా వివో ఇండియా రూ. 2,217 కోట్ల విలువైన అనర్హమైన సుంకం మినహాయింపు ను పొందింది. విచారణ పూర్తయిన తర్వాత, కస్టమ్స్ చట్టం, 1962 నిబంధనల ప్రకారం వివో ఇండియా కు కస్టమ్స్ సుంకం మొత్తం రూ. 2,217 కోట్లు చెల్లించాలని షోకాజ్ నోటీసు జరిచేసారు.
వివో ఇండియా డిఫరెన్షియల్ డ్యూటీ బకాయి చెల్లించడానికి 60 కోట్ల రూపాయల మొత్తాన్ని స్వచ్ఛందంగా డిపాజిట్ చేసింది.
తాజాగా, డీఆర్ఐ నిర్వహించిన మరో విచారణ లో, ఒప్పో మొబైల్ ఇండియా ప్రైవేట్ లిమిటెడ్ కు కూడ 4,403.88 కోట్ల బకాయిల కు నోటీసులు జారీ చేసారు.
ఆరోగ్య, కుటుంబ సంక్షేమ మంత్రిత్వ శాఖ
114.46 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 73.44 లక్షలకు పైగా డోసులు నిర్వహణ
98.28 శాతానికి చేరిన రికవరీ రేటు
గత 24 గంటల్లో 11,919 కొత్త కేసులు నమోదు
క్రియాశీల కేసుల సంఖ్య 1,28,762
వారపు పాజిటివిటీ రేటు  గత 55 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 73,44,739 డోసులతో కలిపి, 114.46 కోట్ల డోసులను  టీకా కార్యక్రమం అధిగమించింది. 1,17,53,091 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,81,329
|
|
రెండో డోసు
|
|
93,66,454
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,74,937
|
|
రెండో డోసు
|
|
1,62,43,805
|
|
18-44 ఏళ్ల వారు
|
|
మొదటి డోసు
|
|
43,72,66,448
|
|
రెండో డోసు
|
|
18,06,38,478
|
|
45-59 ఏళ్ల వారు
|
|
మొదటి డోసు
|
|
17,94,26,594
|
|
రెండో డోసు
|
|
10,79,09,648
|
|
60 ఏళ్లు పైబడినవారు
|
|
మొదటి డోసు
|
|
11,24,08,002
|
|
రెండో డోసు
|
|
7,26,17,156
|
|
మొత్తం
|
|
1,14,46,32,851
గత 24 గంటల్లో 11,242 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,38,85,132 కు పెరిగింది.
దేశవ్యాప్త రికవరీ రేటు 98.28 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 144వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 11,919 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,28,762 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,32,505 పరీక్షలు చేశారు. దేశవ్యాప్తంగా ఇప్పటివరకు 62.82 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.94 శాతంగా ఉంది. గత 55 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.97 శాతంగా ఉంది. రోజువారీ పాజిటివిటీ రేటు గత 45 రోజులుగా 2 శాతం కంటే తక్కువగా, 80 రోజులుగా 3 శాతం కంటే తక్కువగా నమోదవుతోంది.
మానవ వనరుల అభివృద్ధి మంత్రిత్వ శాఖ
కేంద్ర విద్యా మంత్రిత్వ శాఖ శకటం భారతదేశ విద్యా విధానపు గతం, వర్తమానం, భవిష్యత్తు మధ్య సంబంధాన్ని చక్కగా వివరించిందిః శ్రీ ధర్మేంద్ర ప్రధాన్
గణతంత్ర దినోత్సవ పరేడ్, 2022లో భాగంగా మంత్రిత్వ శాఖలు/డిపార్ట్మెంట్ల శకటాల ప్రదర్శనలో భాగంగా విద్యా మంత్రిత్వ శాఖ కేంద్ర అవార్డును గెలుచుకోవడం పట్ల విద్య మరియు నైపుణ్యాభివృద్ధి మరియు వ్యవస్థాపకత మంత్రి శ్రీ ధర్మేంద్ర ప్రధాన్ తన సంతోషాన్ని వ్యక్తం చేశారు. భారతదేశపు అద్భుతమైన గతం, వర్తమానం మరియు భారతదేశంలోని విద్య యొక్క స్మార్ట్ భవిష్యత్తు మధ్య సంబంధాన్ని చక్కగా తెలియపరుస్తూ “వేదాల నుండి మెటావర్స్ వరకు” అనే థీమ్తో జాతీయ విద్యా విధానం 2020ని శకటంలో ప్రదర్శించారని ఆయన అన్నారు. ప్రాచీన కాలం నుండి ఆధునిక కాలం వరకు విద్య యొక్క దృక్పథాన్ని మేటి శకటం ద్వారా తెలియపరచడంలో మంత్రిత్వ శాఖ అధికారులు చేసిన కృషిని ఆయన ప్రశంసించారు. రిపబ్లిక్ డే పరేడ్ 2022లో పోటీ ప్రదర్శనలో ఇతర విజేతలను కూడా ఆయన అభినందించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 209.27 కోట్ల డోసులు  అందించారు
గత 24 గంటల్లో 31,52,882 డోసులు అందించారు
దేశవ్యాప్త క్రియాశీల కేసుల సంఖ్య 1,01,830
మొత్తం కేసుల్లో క్రియాశీల కేసులు 0.23%
ప్రస్తుత రికవరీ రేటు 98.58%
గత 24 గంటల్లో 15,220 మంది కోలుకున్నారు. దీంతో, కోలుకున్నవారి మొత్తం సంఖ్య 4,36,85,535 కు పెరిగింది.
గత 24 గంటల్లో 15,754 కొత్త కేసులు నమోదయ్యాయి.
రోజువారీ పాజిటివిటీ రేటు 3.47%
వారపు పాజిటివిటీ రేటు 3.90%
గత 24 గంటల్లో చేసిన 4,54,491 కొవిడ్ పరీక్షలతో కలిపి ఇప్పటివరకు 88.18 కోట్ల పరీక్షలు చేశారు.
సమాచార, ప్రసార మంత్రిత్వ శాఖ
బెట్టింగ్ ప్రత్యక్ష, పరోక్ష ప్రకటనలను అనుమతించకుండా మీడియా సంస్థలకు సమాచార ప్రసారాల మంత్రిత్వ శాఖ అడ్వైజరీ
జూదం/బెట్టింగ్ ప్రకటనలలో నల్లధనం ఉండవచ్చు; ప్రధాన క్రీడా కార్యక్రమాల చుట్టూ దీని వలయం ఉండవచ్చు; ప్రభుత్వం చర్యలు తీసుకోవాల్సిన పరిస్థితి రావచ్చు
మీడియా సంస్థలు, ఆన్లైన్ అడ్వర్టైజ్మెంట్ మధ్యవర్తులు, సోషల్ మీడియా ప్లాట్ఫారమ్లతో సహా అన్ని వాటాదారులు ఏ రూపంలోనైనా బెట్టింగ్/జూదంపై ప్రకటనలు/ప్రమోషనల్ కంటెంట్ను చూపకుండా తక్షణమే మానుకోవాలని సమాచార, ప్రసార మంత్రిత్వ శాఖ సూచించింది. ఈ సలహాను పాటించడంలో విఫలమైతే, వివిధ చట్టాల ప్రకారం కేంద్ర ప్రభుత్వం నుండి తగిన చర్య ఉంటుందని స్పష్టం చేసింది.
(జూదం/బెట్టింగ్ ప్లాట్ఫారమ్ల ప్రకటనలు గణనీయమైన ఆర్థిక, సామాజిక-ఆర్థిక నష్టాన్ని వినియోగదారులకు, ముఖ్యంగా యువత, పిల్లలకు కలిగిస్తాయని పునరుద్ఘాటిస్తూ, భారతదేశం నుండి నిధులను తరలించిన జూదం యాప్ల వినియోగదారుల నుండి గణనీయమైన డబ్బు వసూలు చేసిన ఏజెంట్ల నెట్వర్క్పై ఇటీవలి కేంద్ర ప్రభుత్వ చర్యను మంత్రిత్వ శాఖ ఉదహరించింది. ఈ యంత్రాంగానికి మనీలాండరింగ్ నెట్వర్క్లకు అనుసంధానం ఉందని, తద్వారా దేశ ఆర్థిక భద్రతకు ముప్పు వాటిల్లుతుందని పేర్కొంది.
ఈ చట్టవ్యతిరేక చర్యలతో పాటు ఇలాంటి ప్రకటనల కోసం నల్లధనాన్ని కూడా వినియోగించే అవకాశం ఎక్కువగా ఉందని మంత్రిత్వ శాఖ తన సూచనలో పేర్కొంది. ఆ క్రమంలో, క్రికెట్ టోర్నమెంట్లతో సహా ప్రధాన క్రీడా ఈవెంట్ల సమయంలో ప్రకటనల మధ్యవర్తులు, సోషల్ మీడియా ప్లాట్ఫారమ్లతో సహా కొన్ని మీడియా సంస్థలు బెట్టింగ్, గ్యాంబ్లింగ్ ప్లాట్ఫారమ్ల ప్రత్యక్ష, పరోక్ష ప్రకటనలను అనుమతిస్తున్నాయని మంత్రిత్వ శాఖ గుర్తించింది. ఇంకా, ఒక ప్రధాన క్రీడా ఈవెంట్, ప్రత్యేకించి క్రికెట్ సందర్భంగా ఇటువంటి బెట్టింగ్, జూదం ప్లాట్ఫారమ్ల ప్రమోషన్ను పెంచే ధోరణి ఉందని మంత్రిత్వ శాఖ గమనించింది. అలాంటి ముఖ్యమైన అంతర్జాతీయ ఈవెంట్ ఇప్పుడు కొద్ది రోజుల్లో ప్రారంభమవుతుంది.
బెట్టింగ్/గ్యాంబ్లింగ్ ప్లాట్ఫారమ్లను ప్రచారం చేయకుండా మీడియా ప్లాట్ఫారమ్లను హెచ్చరించడానికి మంత్రిత్వ శాఖ సలహాలను జారీ చేసింది. ఆన్లైన్ ప్రకటనల మధ్యవర్తులు భారతీయ ప్రేక్షకులను లక్ష్యంగా చేసుకోవద్దని కూడా సూచించింది. 13.06.2022, 03.10.2022 మరియు 06.04.2023 తేదీలలో మంత్రిత్వ శాఖ జారీ చేసిన అడ్వైజరీ ఈ మేరకు జారీ చేశారు. బెట్టింగ్, జూదం ఒక చట్టవిరుద్ధమైన కార్యకలాపమని, అందువల్ల ఏదైనా మీడియా ప్లాట్ఫారమ్లలో ప్రత్యక్షంగా లేదా పరోక్షంగా అటువంటి కార్యకలాపాల ప్రకటనలు/ప్రమోట్ చేయడం వినియోగదారుల రక్షణ చట్టం, 2019, ప్రెస్ కౌన్సిల్ చట్టం 1978 మొదలైన వాటి సహా వివిధ చట్టాలకు విరుద్ధంగా ఉంటుందని ఈ సలహాలు పేర్కొన్నాయి.
ఇంకా, ఇటీవల సవరించిన రూల్ 3   ఇన్ఫర్మేషన్ టెక్నాలజీ  రూల్స్, 2021 ప్రకారం మధ్యవర్తులు స్వయంగా సహేతుకమైన ప్రయత్నాలు చేయాలని, దాని కంప్యూటర్ వనరు వినియోగదారులను అలా చేయకుండా ఉండేలా చేస్తుంది. “అనుమతించదగిన ఆన్లైన్ గేమ్గా ధృవీకరించబడని ఆన్లైన్ గేమ్ స్వభావంలో ఉన్న ఏదైనా సమాచారాన్ని హోస్ట్ చేయడం, ప్రదర్శించడం, అప్లోడ్ చేయడం, సవరించడం, ప్రచురించడం, ప్రసారం చేయడం, నిల్వ చేయడం, నవీకరించడం లేదా భాగస్వామ్యం చేయడం;  అనుమతించదగిన ఆన్లైన్ గేమ్ కాని ఆన్లైన్ గేమ్ లేదా అలాంటి ఆన్లైన్ గేమ్ను అందించే ఏదైనా ఆన్లైన్ గేమింగ్ మధ్యవర్తి యొక్క ప్రకటన లేదా సర్రోగేట్ ప్రకటన లేదా ప్రమోషన్ స్వభావంలో ఉంటుంది;”
దిగువన ఉన్న లింక్లో అందించబడిన మునుపటి సలహాలతో పాటు సలహా అందుబాటులో ఉంది.
https://mib.gov.in/sites/default/files/Advisory%20dated%2025.08.2023%20with%20enclosures.pdf
ప్రధాన మంత్రి కార్యాలయం
18 వ తూర్పు ఆసియా శిఖరాగ్ర సమ్మేళనంలో ప్రధానమంత్రి ప్రసంగం తెలుగు సంక్షిప్త అనువాదం ఘనత వహించిన అధ్యక్షుడు విడోడొ,
యువర్ మెజెస్టి,
ఎక్సలెన్సీస్
నమస్కారం,
తూర్పు ఆసియా శిఖరాగ్ర సమ్మేళనంలో మరోసారి పాల్గొనడం నాకు ఎంతో సంతోషంగా ఉంది.
అధ్యక్షుడు విడోడో అద్భుత నాయకత్వానికి నా అభినందనలు. అంతే కాదు, ఈ సమావేశానికి పరిశీలకులుగా
విచ్చేసిన,హిజ్ ఎక్సలెన్సీ తిమోర్ లెస్టీ ప్రధానమంత్రి క్సానానా గుస్ మావో కు అభినందనలు తెలియజేస్తున్నాను.
తూర్పు ఆసియా శిఖరాగ్ర సమావేశం ఒక కీలక ప్లాట్ఫారం .
ఇండో పసిఫిక్ ప్రాంతంలో వ్యూహాత్మక అంశాలపై చర్చలకు
సహకారానికి వివిధ దేశాల నాయకుల సారథ్యంలోని కీలక వేదిక ఇది. దీనికితోడు ఇది ఆసియాలో విశ్వాసాని పాదుకొల్పే
కీలక బాధ్యతను వహిస్తోంది. ఏసియాన్ కేంద్రితంగా ఉండడం దీని విజయానికి కారణం
యువర్ మెజెస్టీ, ఎక్సలెన్సీస్....
ఇండో పసిఫిక్పై ఏసియాన్ దృక్పథాన్ని ఇండియా పూర్తిగా సమర్థిస్తుంది. ఇండో పసిఫిక్ విషయంలో ఇండియా, ఏసియాన్ దార్శనికత
ఏకరీతిలో ఉంది. ఇండో పసిఫిక్ సముద్ర కార్యకలాపాల అమలులో తూర్పు ఆసియా శిఖరాగ్ర సమ్మేళనం ఎంత కీలకమైనదో ఇది రుజువు చేస్తున్నది.
యుక్యుఎడి లో ఏసియా కేంద్రస్థానం కలిగి ఉంది. క్యుయుఎడి సానుకూల అజెండా ఏసియాన్ కు చెందిన వివిధ యంత్రాంగాలకు అనుబంధమైనది.
ఘనత వహించిన మహాశయులారా,
ప్రస్తుత అంతర్జాతీయ పరిస్థితులు ఎన్నో సవాళ్లు, అనిశ్చిత పరిస్థితులు చుట్టుముట్టిన దశలో ఉన్నాయి. ఉగ్రవాదం, తీవ్రవాదం, భౌగోళిక రాజకీయ సంఘర్షణలు అందరికీ సవాలుగా పరిణమించాయి. బహుళపక్షవాదం,
నిబంధనల ఆధారిత అంతర్జాతీయ విధివిధానాలు ఈ పరిస్థితులను ఎదుర్కొవడానికి అవసరం. అంతర్జాతీయ చట్టాలకు పూర్తిగా కట్టుబడడం తప్పనిసరి. అన్ని దేశాల సార్వభౌమత్వం, ప్రాదేశిక సమగ్రతను బలోపేతం చేయడానికి
ప్రతి ఒక్కరి చిత్తశుద్ధి, ఉమ్మడి కృషి అవసరం. నేను ఇంతకుముందే చెప్పినట్టు, ప్రస్తుత శకం యుద్ధం కోరుకోవడం లేదు. చర్చలు, దౌత్యం మాత్రమే సమస్యలు పరిష్కరించుకునేందుకు తగిన మార్గం.
ఘనత వహించిన మహాశయులారా,
మయన్మార్ విషయంలో ఇండియా విధానం, ఏసియాన్ అభిప్రాయాలను పరిగణనలోకి తీసుకుంటుంది. అలాగే, పొరుగుదేశంగా, సరిహద్దులలో శాంతి, భద్రతకు వీలు కల్పిస్తుంది. అలాగే ఇండియా– ఏసియాన్ అనుసంధానత కూడా మా ప్రాధాన్యత.
ఇండో పసిఫిక్ ప్రాంతంలో, శాంతి, సుస్థిరత, సుసంపన్నత మనందరి ప్రయోజనాలకు అనుగుణమైనది.
ఇప్పుడు కావలసింది, ఇండో పసిఫిక్, లో అంతర్జాతీయ చట్టాలు, యుఎన్సిఎల్ఒఎస్ లు అన్ని దేశాలకు సమానంగా వర్తించాలి. ఇక్కడ నౌకాయాన స్వేచ్ఛ, విమాన ప్రయాణ స్వేచ్ఛ ఉండాలి. ప్రతి ఒక్కరి ప్రయోజనం కోసం ఎలాంటి అడ్డంకులు లేని
చట్టబద్ధమైన వాణిజ్యం సాగాలి. దక్షణ చైనా సముద్ర ప్రాంతానికి సంబంధించిన ప్రవర్తనా నియమావళి పకడ్బందీగా యుఎన్ సిఎల్ ఒ ఎస్ కు అనుగుణంగా అమలు జరగాలి. అదనంగా, ఈ చర్చలో ప్రత్యక్షంగా పాల్గొనని దేశాల ప్రయోజనాలను కూడా పరిగణనలోకి తీసుకోవాలి.
ఘనత వహించిన మహాశయులారా,
వాతావరణ మార్పులు, సైబర్ భద్రత, ఆహార భద్రత, ఆరోగ్యం, ఇంధనానికి సంబంధించిన సవాళ్లు వర్ధమాన దేశాలపై ప్రభావం చూపుతున్నాయి. మన జి 20 అధ్యక్షతన, మనం వర్ధమాన దేశాలకు సంబంధించిన ఈ కీలక అంశాలపై దృష్టి పెట్టడం జరుగుతోంది.
ఘనత వహించిన మహాశయులారా,
తూర్పు ఆసియా శిఖరాగ్ర సమ్మేళన ప్రక్రియకు ఇండియా చిత్తశుద్ధిని మరోసారి పునరుద్ఘాటిస్తున్నాను.
అధ్యక్ష బాధ్యతలు చేపడుతున్న లావో పిడిఆర్ కు నా హృదయ పూర్వక అభినందనలు.
వారి అధ్యక్షతకు ఇండియా పూర్తి సహకారం అందిస్తుంది.
ధన్యవాదాలు.
గమనిక: ఇది ప్రధానమంత్రి పత్రికా ప్రకటనకు సంక్షిప్త తెలుగు అనువాదం. వాస్తవ ప్రెస్ స్టేట్మెంట్ హిందీలో వెలువడింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణ పరిహార ఛార్జీలు  విధింపు మరియు ప్రాసిక్యూషన్ ప్రారంభించడంపై ఆదేశాలు జారీ చేసిన సిఏక్యూఎం
ప్రస్తుత సంవత్సరం 2023లో  2,901 ఆకస్మిక తనిఖీలు మరియు క్షేత్రస్థాయి అజ్ఞాత తనిఖీలను నిర్వహించిన ఫ్లయింగ్ స్క్వాడ్లు
ఆమోదం పొందని ఇంధనాలను ఉపయోగిస్తున్న 51 పారిశ్రామిక యూనిట్ల మూసివేతకు ఆదేశాలు జారీ..వీటిలో 8 యూనిట్లు బొగ్గును ఉపయోగిస్తున్నాయి
సరైన దిద్దుబాటు చర్యలు మరియు వాయు కాలుష్య నియంత్రణ నిబంధనలను పాటించిన తర్వాత 201 యూనిట్లు/ సంస్థలకు సంబంధించి పునఃప్రారంభ ఆదేశాలు జారీ
నేషనల్ క్యాపిటల్ రీజియన్ లో వాయు కాలుష్యాన్ని తగ్గించడానికి ఎన్సిఆర్ మరియు పరిసర ప్రాంతాలలో  కమీషన్ ఫర్ ఎయిర్ క్వాలిటీ మేనేజ్మెంట్ ఏర్పాటు చేసిన 40 తనిఖీ బృందాలు/ఫ్లయింగ్ స్క్వాడ్లు వాయు కాలుష్య నియంత్రణ చట్టాలకు అనుగుణంగా తనిఖీలు మరియు అమలును ముమ్మరం చేశాయి.
ప్రస్తుత సంవత్సరంలో 2023  ఫ్లయింగ్ స్క్వాడ్లు ఎన్సీఆర్లోని పారిశ్రామిక యూనిట్లు, నిర్మాణ & కూల్చివేత  సైట్లు, డీజిల్ జనరేటర్ సెట్లు  వాయు కాలుష్య హాట్స్పాట్లు సహా వివిధ ప్రదేశాలలో 2,901 ఆకస్మిక తనిఖీలు మరియు క్షేత్రస్థాయి అజ్ఞాత తనిఖీలు నిర్వహించాయి.
ఫ్లయింగ్ స్క్వాడ్ల నివేదిక ప్రకారం ఎన్సీఆర్లో నిబంధనలు ఉల్లంఘించిన 147 యూనిట్ల మూసివేతకు ఆదేశాలు జారీ చేయబడ్డాయి. వీటిలో ఢిల్లీలో 5 యూనిట్లు ఉన్నాయి. అలాగే హర్యానాలో 61 ; ఉత్తరప్రదేశ్ లో 60; మరియు రాజస్థాన్ లో 21 యూనిట్లు ఉన్నాయి. జనవరి - మే, 2023 కాలంలో అనుమతి లేని ఇంధనాలను ఉపయోగించిన నేపథ్యంలో 51 పారిశ్రామిక యూనిట్ల మూసివేతకు ఆదేశాలు జారీ చేయబడ్డాయి. వీటిలో 08 మాత్రమే బొగ్గును ఉపయోగిస్తున్నాయి.
జనవరి - మే, 2023 మధ్య కాలంలో సరైన దిద్దుబాటు చర్యలు మరియు వాయు కాలుష్య నియంత్రణ నిబంధనలను పాటించడం వంటి చర్యల తర్వాత కమిషన్ మూసివేత ఆదేశాలు జారీ చేసిన  201 యూనిట్లు/ సంస్థలకు సంబంధించి పునఃప్రారంభ ఉత్తర్వులు జారీ చేయబడ్డాయి. ఆపరేట్ చేయడానికి సమ్మతి  మరియు కాన్సెంట్ టు ఎస్టాబ్లిష్ , ఉద్గార నిబంధనలకు కట్టుబడి ఉండటం, ఆమోదించబడిన ఇంధనాల వినియోగం, కాలుష్య నియంత్రణ పరికరాల ఏర్పాటు మొదలైనవి ఉన్నాయి. వీటిలో ఢిల్లీలో 24 సైట్లు; హర్యానాలో 75 ; ఉత్తరప్రదేశ్ లో 81; మరియు రాజస్థాన్ లో 21 ఉన్నాయి.
సిఏక్యూఎం తన చట్టబద్ధమైన ఆదేశాలు మరియు నిబంధనలను కఠినంగా అమలు చేయడానికి ప్రయత్నాలు చేస్తోంది. కమీషన్ జారీ చేసిన ఆదేశాలు మరియు వాయు కాలుష్య నియంత్రణ నియమాలు/నిబంధనలను ఉల్లంఘించడం మరియు పాటించకపోవడం పర్యావరణ చట్టాల ప్రకారం పరిష్కరించబడుతుంది. అటువంటి స్థూలంగా ఉల్లంఘించే యూనిట్లను మూసివేయడంతో పాటు, పర్యావరణ పరిహార ఛార్జీలు  విధించడం మరియు ప్రాసిక్యూషన్ ప్రారంభించడం కోసం కమిషన్ ఆదేశాలు జారీ చేసింది.
సిఏక్యూఎం రాష్ట్ర కాలుష్య నియంత్రణ బోర్డులు  మరియు డిబిసిసితో సహా రాష్ట్రం అమలు చేసే ఏజెన్సీలకు కమిషన్ జారీ చేసిన చట్టబద్ధమైన ఆదేశాలను ఖచ్చితంగా పాటించేలా మరియు ఖచ్చితంగా అమలు చేయాలని సూచించింది.
ప్రధాన మంత్రి కార్యాలయం
శ్రీ ఎంజీ వైద్య మరణం పట్ల ప్రధాని సంతాపం
శ్రీ ఎంజీ వైద్య మరణం పట్ల ప్రధాని శ్రీ నరేంద్ర మోదీ సంతాపం వ్యక్తం చేశారు.
"శ్రీ ఎంజీ వైద్య గొప్ప రచయిత, పాత్రికేయుడు. ఆర్ఎస్ఎస్ కోసం దశాబ్దాల పాటు ఆయన ఎంతో కృషి చేశారు. బీజేపీ బలోపేతం కోసం కూడా పాటుబడ్డారు. ఆయన మరణం బాధిస్తోంది. వైద్య కుటుంబ సభ్యులకు, అభిమానులకు సంతాపం తెలుపుతున్నా. ఓం శాంతిః" అని ప్రధాని ట్విట్టర్ ద్వారా సంతాపం తెలిపారు.
ప్రధాన మంత్రి కార్యాలయం
వైద్యుల దినోత్సవం సందర్భంగా ప్రధానమంత్రి వైద్యులకు శుభాకాంక్షలు తెలియజేశారు
వైద్యుల దినోత్సవం సందర్భంగా ప్రధానమంత్రి శ్రీ నరేంద్రమోదీ వైద్యులకు శుభాకాంక్షలు తెలియజేశారు.
ఈ మేరకు ప్రధానమంత్రి ఒక ట్వీట్ చేస్తూ, "కోవిడ్-19 కు వ్యతిరేకంగా ఉత్సాహపూరితమైన పోరాటంలో మన వైద్యులు ముందంజలో ఉన్నారు. అసాధారణమైన సంరక్షణ ఇస్తున్న వైద్యులకు భారతదేశం వైద్యుల దినోత్సవం-2020 సందర్భంగా వందనం చేస్తోంది." అని పేర్కొన్నారు.
రక్షణ మంత్రిత్వ శాఖ
ఎత్తయిన ప్రాంతాల జీవశాస్త్రం, మందులకు సంబంధించి ఉమ్మడిగా పరిశోధన చేసే కార్యక్రమంపై ఇండియా, కిర్గిస్థాన్ దేశాల మధ్యన కుదిరిన సహకార ఒప్పందానికి కేబినెట్ ఆమోదం.
ఎత్తయిన ప్రాంతాల జీవశాస్త్రం, మందులకు సంబంధించి ఉమ్మడిగా పరిశోధన చేసే కార్యక్రమంపై ఇండియా, కిర్గిస్తాన్ దేశాల మధ్యన సహకార ఒప్పందం  కుదిరింది. దీనికి ప్రధాన మంత్రి శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఆమోదం తెలిపింది. దీనివల్ల ఇరుదేశాల్లో సైన్సు, వైద్య రంగాల్లో ఇరుదేశాల పరస్పర సంబంధాలు బలోపేతమవుతాయి. ముఖ్యంగా ఎత్తైన ప్రాంతాల జీవశాస్త్రం, మందుల రంగాల్లో ఈ సంబంధాలు బలోపేతమవుతాయి.
ఈ ఎంఒసి కారణంగా ఇరుదేశాలకు పలు ప్రయోజనాలు కలుగుతాయి. ఎత్తైన ప్రాంతాల్లో ఏర్పాటు చేసే సైనిక వ్యవస్థకు సంబంధించిన భౌతిక, మానసిక పరిస్థితులను అవగాహన చేసుకోవడం జరుగుతుంది. తద్వారా ఎత్తైన ప్రాంతాల్లో వచ్చే వ్యాధులను తగ్గించడం జరుగుతుంది. దీనికోసం ఇరుదేశాల సైనికులకోసం యోగా, ఆయుర్వేద మందులు, సహజ సిద్ధవనరుల ద్వారా తయారు చేసే మందులను ఉపయోగించడం జరుగుతుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పౌరులతో పాటు వివిధ రంగాల అవసరాలను పరిష్కరించడానికి శాస్త్ర, సాంకేతికాభివృధి ని ఏకీకృతం చేయగల "సైన్స్ లీడర్లు" అవసరమని పేర్కొన్న - కేంద్ర మంత్రి డాక్టర్ జితేంద్ర సింగ్
న్యూఢిల్లీలో జరిగిన “బిల్డింగ్-సైన్స్-లీడర్స్-ప్రోగ్రామ్” ప్రారంభోత్సవ కార్యక్రమంలో ప్రసంగించిన - కేంద్ర మంత్రి
ప్రజా ప్రయోజనాల కోసం సైన్స్ ను అందించడానికి శాస్త్రవేత్తలు తమ కార్యాలయాలతో పాటు, ఇంటి సామర్థ్యాలలో ముందంజలో ఉండటం చాలా ముఖ్యం: డాక్టర్ జితేంద్ర సింగ్
కేంద్ర శాస్త్ర, సాంకేతిక శాఖ సహాయ మంత్రి ; భూ విజ్ఞాన శాస్త్రాల శాఖ మంత్రి ; ప్రధానమంత్రి కార్యాలయం, సిబ్బంది, ప్రజా ఫిర్యాదులు, పింఛన్లు, అణు విద్యుత్, అంతరిక్ష శాఖల సహాయ మంత్రి డాక్టర్ జితేంద్ర సింగ్ ఈ రోజు న్యూ ఢిల్లీ లో మాట్లాడుతూ, పౌరులతో పాటు వివిధ రంగాల అవసరాలను పరిష్కరించడానికి సమాజంలోని శాస్త్ర, సాంకేతికాభివృధిని ఏకీకృతం చేయగల, "సైన్స్ లీడర్లు" అవసరమని అన్నారు.
"బిల్డింగ్-సైన్స్-లీడర్స్-ప్రోగ్రాం" ప్రారంభించిన అనంతరం డాక్టర్ జితేంద్ర సింగ్ మాట్లాడుతూ, ప్రభుత్వ సేవలు అందించడంతోపాటు, తమ కార్యాలయాలు, గృహ సామర్థ్యాలలో ప్రజల ప్రయోజనాల కోసం సైన్స్ ను అందించడానికి, శాస్త్రవేత్తలు ముందంజలో ఉండటం చాలా ముఖ్యమని పేర్కొన్నారు.
భారతదేశంలోని శాస్త్ర, సాంకేతిక రంగం సామాజిక అవసరాలు తీర్చడంలో మరింత ప్రాధాన్యతనిస్తోందని తెలియజేస్తూ, దీనికి ఒక మంచి ఉదాహరణ గా తీర ప్రాంతాల్లో తుఫాను అంచనాల కోసం రిమోట్ సెన్సింగ్ టెక్నాలజీని ఉపయోగించడాన్ని పేర్కొనవచ్చునని, డాక్టర్ జితేంద్ర సింగ్ చెప్పారు. అదేవిధంగా, ఇండియా స్టాక్ పై నిర్మించిన యునైటెడ్-పేమెంట్-ఇంటర్-ఫేస్  వంటి సాంకేతికత ప్రతి ఒక్కరికీ చెల్లింపులు చేయడం లో విప్లవాత్మక మార్పులు తెచ్చింది. యు.పి.ఐ. అనేది "మొబైల్-మాత్రమే-ప్రపంచం" కోసం రూపొందించబడిన ప్రపంచంలోని ఏకైక ఏ.పి.ఐ-ఆధారిత పరస్పరం పనిచేసే వాస్తవ-సమయ డబ్బు బదిలీ వేదిక అని కూడా కేంద్ర మంత్రి పేర్కొన్నారు.
'బిల్డింగ్-సైన్స్-లీడర్స్-ఇన్-ఇండియా' ప్రోగ్రామ్ను అభివృద్ధి చేయడానికి, అందించడానికి, కెపాసిటీ-బిల్డింగ్-కమిషన్, భారత ప్రభుత్వ ప్రధాన సాంకేతిక సలహాదారు  కార్యాలయం, సెంటర్-ఫర్-టెక్నాలజీ, ఇన్నోవేషన్-అండ్-ఎకనామిక్-రీసెర్చ్  మరియు అహ్మదాబాద్ విశ్వవిద్యాలయం భాగస్వామ్యం కోసం భారత అంతరిక్ష పరిశోధనా సంస్థ  పాత్రను డాక్టర్ జితేంద్ర సింగ్ ప్రశంసించారు.
'బిల్డింగ్-సైన్స్-లీడర్స్-ఇన్-ఇండియా' అనేది ల్యాబ్ లకు నాయకత్వం వహిస్తున్న లేదా నాయకత్వ పాత్రలు మరియు పరిశోధనా సంస్థల భవిష్యత్ డైరెక్టర్ పదవులను చేపట్టే అవకాశం ఉన్న శాస్త్రవేత్తల కోసం ప్రత్యేకంగా రూపొందించబడిన సహకార కార్యనిర్వాహక అభివృద్ధి కార్యక్రమం అని కేంద్ర మంత్రి చెప్పారు. ఈ కార్యక్రమం ద్వారా శాస్త్రవేత్తలలో కమ్యూనికేషన్, డిజైన్ థింకింగ్, ప్రాజెక్ట్ మేనేజ్మెంట్ వంటి కీలక సామర్థ్యాలు మెరుగుపడతాయని, ఆయన తెలియజేశారు.
ఈ కార్యక్రమం మొదటి బ్యాచ్ లో భారత ప్రభుత్వంలోని 7 శాస్త్రీయ విభాగాలు – డి.ఎస్.టి., డి.బి.టి., ఐ.ఎస్.ఆర్.ఓ., డి.ఏ.ఈ., సి.ఎస్.ఐ.ఆర్., ఎం.ఓ.ఈ.ఎస్., ఎం.ఓ.ఈ.ఎఫ్.సి.సి. భాగస్వామ్యాన్ని కలిగి ఉన్నాయి. విభాగాల్లోని శాస్త్రవేత్తలు ఒకరితో ఒకరు కలిసి పనిచేసేలా చూసుకోవడం కూడా ఈ సమన్వయ విధానం లక్ష్యం.
ఈ కార్యక్రమం రెండు దశల్లో రూపొందించబడింది. మొదటి దశ- : సెప్టెంబర్ 7, 8 తేదీల్లో రెండు రోజుల ఆన్-లైన్ కార్యక్రమం కాగా, రెండవ దశ : సెప్టెంబర్, 27వ తేదీ నుంచి 30వ తేదీ వరకు ఇస్రో, బెంగుళూరు లో నాలుగు రోజుల ప్రత్యక్ష కార్యక్రమం.
<><><>
(Visitor Counter : 124
ప్రధాన మంత్రి కార్యాలయం
ఉత్తరాఖండ్లోని పౌరీలో బస్సు దుర్ఘటనవల్ల ప్రాణనష్టంపై ప్రధానమంత్రి సంతాపం
ఉత్తరాఖండ్ రాష్ట్రంలోని పౌరీవద్ద బస్సు ప్రమాదంలో ప్రాణనష్టం సంభవించడంపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు. ఈ దుర్ఘటనలో గాయపడిన వారు త్వరగా కోలుకోవాలని కూడా ప్రధాని ఆకాంక్షించారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో:
“ఉత్తరాఖండ్లోని పౌరీవద్ద సంభవించిన హృదయవిదారక బస్సు ప్రమాదం నన్నెంతో బాధించింది. ఈ దుర్ఘటనలో ఆప్తులను కోల్పోయిన కుటుంబాలకు నా సానుభూతి తెలియజేస్తున్నాను. ప్రమాదంలో గాయపడివారు త్వరగా కోలుకోవాలని ఆ దైవాన్ని ప్రార్థిస్తున్నాను. ప్రస్తుతం అక్కడ రక్షణ-సహాయ కార్యక్రమాలు కొనసాగుతున్న నేపథ్యంలో బాధితులకు అన్నివిధాలా సాయం అందించబడుతుంది: ప్రధాని మోదీ” అని పేర్కొంది.
హోం మంత్రిత్వ శాఖ
సమాచార సాంకేతికత చట్టం-2000లోని రద్దయిన సెక్షన్ 66 కింద కేసులు నమోదు చేయవద్దని పోలీస్ స్టేషన్లను ఆదేశించాలని అన్ని రాష్ట్రాలు, యూటీలకు కేంద్ర హోంమంత్రిత్వ శాఖ సూచన
సమాచార సాంకేతికత చట్టం-2000లోని రద్దయిన సెక్షన్ 66 కింద కేసులు నమోదు చేయవద్దని తమ పరిధిలోని అన్ని పోలీస్ స్టేషన్లను ఆదేశించాలని అన్ని రాష్ట్రాలు, కేంద్ర పాలిత ప్రాంతాలకు కేంద్ర హోంమంత్రిత్వ శాఖ సూచించింది. 24.03.2015న సుప్రీంకోర్టు ఇచ్చిన ఉత్తర్వుల అమలు కోసం 'చట్ట అమలు సంస్థలు' చురుగ్గా ఉండేలా చూడాలని కూడా కోరింది. ఒకవేళ, సమాచార సాంకేతికత చట్టం-2000లోని సెక్షన్ 66 కింద ఎక్కడైనా కేసు నమోదయివుంటే, తక్షణం ఉపసంహరించుకోవాలని కూడా హోం మంత్రిత్వ శాఖ రాష్ట్రాలు, కేంద్ర పాలిత ప్రాంతాలకు సూచించింది.
శ్రేయ సింఘాల్ వర్సెస్ కేంద్ర ప్రభుత్వం కేసులో, సమాచార సాంకేతికత చట్టం-2000లోని సెక్షన్ 66ను కొట్టివేస్తూ 24.03.2015న సుప్రీంకోర్టు తీర్పునిచ్చింది. తీర్పు వెలువడిన తేదీ నుంచి ఈ సెక్షన్ రద్దయింది. అందువల్ల ఈ సెక్షన్ కింద ఎలాంటి చర్యలు తీసుకోకూడదు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ కి, ఈజిప్టు అధ్యక్షుని కి మధ్య టెలిఫోన్ ద్వారా జరిగిన సంభాషణ
ఈజిప్టు అధ్యక్షుడు మాన్య శ్రీ అబ్దెల్ ఫతహ్ ఎల్-సిసి తో ఈ రోజు న టెలిఫోన్ ద్వారా ప్రధాన మంత్రి శ్రీనరేంద్ర మోదీ మాట్లాడారు. ప్రపంచవ్యాప్త వ్యాధి ‘కోవిడ్-19’ వల్ల వివిధ దేశాల లో రూపుదాల్చుతున్న పరిస్థితుల ను గురించి నేత లు ఈ సందర్భం లో చర్చించారు. వారు తమ తమ దేశాల లో ప్రజానీకాన్ని పరిరక్షించేందుకు తమ ప్రభుత్వాలు తీసుకొంటున్న చర్యల ను ఒకరి దృష్టి కి మరొకరు తీసుకు వచ్చారు. ఒక దేశం యొక్క అనుభవాల ను మరొక దేశం తెలుసుకొంటూ ఉండటం వల్ల ఎంతో ప్రయోజనాన్ని పొందవచ్చని, అలాగే ఒకదేశం యొక్క ఉత్తమ అభ్యాసాల ను మరొక దేశం ఆచరణ లో పెట్టేందుకు కూడాను అవకాశం ఉంటుందంటూ వారు వారి యొక్క సమ్మతి ని వ్యక్తం చేశారు.
ఇటువంటి కష్ట కాలాల్లో ఔషధ సరఫరా లు లభ్యం అయ్యేటట్టు చూడడం లో భారతదేశం శాయశక్తుల తోడ్పాటు ను అందిస్తుంది అంటూ ఈజిప్టు అధ్యక్షుని కి ప్రధాన మంత్రి భరోసా ను ఇచ్చారు. ఈజిప్టు లో ఉంటున్న భారతీయ పౌరుల కు తోడ్పాటు ను అందిస్తున్నందుకు గాను అధ్యక్షుడు శ్రీ ఎల్-సిసి కి ప్రధాన మంత్రి ధన్యవాదాల ను కూడా తెలిపారు.
ఒక దేశం అనుభవాన్ని మరొక దేశాని కి వెల్లడించుకోవడం కోసం మరియు సన్నిహిత సమన్వయాన్ని నెలకొల్పుకోవడం కోసం తమ తమ దేశాల బృందాలు పరస్పరం సంప్రదింపులు జరుపుకొంటూ ఉంటాయని కూడా నేత లు ఉభయులూ అంగీకారానికి వచ్చారు.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యం మరియు వైద్య రంగంలో సహకారం కోసం భారతదేశానికి, క్యూబా కు మధ్య ఎమ్ఒయు కు ఆమోదం తెలిపిన మంత్రివర్గం
ఆరోగ్యం మరియు వైద్య రంగంలో భారతదేశానికి, క్యూబా కు మధ్య సహకారానికి సంబంధించిన ఒక అవగాహనపూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్-ఫ్యాక్టో ఆమోదం తెలిపింది. ఈ ఎమ్ఒయు పైన 2017 డిసెంబర్ 06వ తేదీన న్యూ ఢిల్లీ లో సంతకాలయ్యాయి.
ఈ ఎమ్ఒయు ఈ కింద పేర్కొన్న రంగాలలో సహకారానికి వీలు కల్పిస్తుంది:-
ఎ. వైద్యులు, అధికారులు ఇతర ఆరోగ్య రంగ వృత్తినిపుణులు, ఇంకా నిపుణుల రాకపోకలు, మరియు శిక్షణ;
బి. మానవ వనరుల అభివృద్ధి, ఆరోగ్య సేవల వికాసం తో పాటు ఆరోగ్య సంరక్షణ సదుపాయాల స్థాపనలో సహాయం;
సి. ఆరోగ్య రంగంలో మానవ వనరులకు స్వల్పకాలిక శిక్షణను సమకూర్చడం;
డి. ఫార్మాస్యూటికల్స్, వైద్య పరికరాల సంబంధిత నియంత్రణ మరియు సమాచారాన్ని ఇచ్చి పుచ్చుకోవడం;
ఇ. ఫార్మాస్యూటికల్స్ రంగంలోను, ఇంకా ఇరు పక్షాలు గుర్తించినటువంటి ఇతర రంగాలలోను వ్యాపార అభివృద్ధి సంబంధ సహాయం;
ఎఫ్. జనరిక్ మరియు అత్యవసర ఔషధాల సేకరణలో, డ్రగ్ సప్లయిల సోర్సింగ్ లో సహాయం;
జి. ఆరోగ్య సంబంధిత సామగ్రి మరియు ఫార్మాస్యూటికల్ ఉత్పత్తుల సేకరణ;
హెచ్. పరస్పరం అంగీకారం కుదిరే మేరకు మరే ఇతర రంగంలోనైనా సహకారం;
ఈ ఎమ్ఒయు అమలును పర్యవేహక్షించేందుకు మరియు సహకారానికి సంబంధించిన వివరాలను విస్తరింపచేయడానికి ఒక సంయుక్త కార్యాచరణ బృందాన్ని ఏర్పాటు చేస్తారు.
ఆర్థిక మంత్రిత్వ శాఖ
అంతర్జాతీయ ఫైనాన్షియల్ సర్వీస్ సెంటర్కు పన్ను ప్రోత్సాహకాలు ప్రవాస భారతీయులు, డెరివేటివ్లు, కొన్ని రకాల సెక్యూరిటీలను బదిలీ చేస్తే వాటికి కాపిటల్ గెయిన్స్ నుంచి మినహాయింపు
ఐ.ఎఫ్.ఎస్.సి లో లావాదేవీలు జరిపే నాన్ కార్పొరేట్ టాక్స్ చెల్లింపుదారులకు ప్రత్యామ్నాయ కనీస పన్నును, కార్పొరేట్ రంగానికి వర్తించే
విధంగా కనీస ప్రత్యామ్నాయ పన్నను రాయితీ రేటుపై 9 శాతంగా వసూలు చేస్తారు.
ఇంటర్నేషనల్ ఫైనాన్షియల్ సర్వీసెస్ సెంటర్ లో ఉన్న స్టాక్ ఎక్చేంజ్లలో వాణిజ్యాన్ని ప్రోత్సహించేందుకు ఐఎఫ్ఎస్ సికి మరో రెండు ప్రోత్సాహకాలు ఇచ్చేందుకు కేంద్ర ఆర్థిక, కార్పొరేట్ వ్యవహారాల శాఖ మంత్రి అరుణ్ జైట్లీ ప్రతిపాదించారు. 2018-2019 సంవత్సరానికి సంబంధించి కేంద్ర బడ్జెట్ను పార్లమెంటుకు సమర్పిస్తూ ఆయన, ప్రవాస భారతీయులు డెరివేటివ్లు, కొన్ని రకాల సెక్యూరిటీలను బదిలీ చేసిన సందర్భంలో వారికి కాపిటల్ గెయిన్స్ పన్ను నుంచి మినహాయింపు యివ్వాలని ప్రతిపాదించారు. అలాగే ఐఎఫ్ఎస్ సి లో కార్యకలాపాలు నిర్వహిస్తున్న నాన్ కార్పొరేట్ పన్ను చెల్లింపుదారులకు ప్రత్యామ్నాయ కనీస పన్నును ను, కార్పొరేట్ రంగానికి వర్తింప చేస్తున్న కనీస ప్రత్యామ్నాయ పన్నుతో సమానంగా 9 శాతం రాయితీ రేటుతో వసూలు చేయనున్నట్టు ప్రతిపాదించారు.
కేంద్ర ప్రభుత్వం భారతదేశంలో ప్రపంచ ప్రమాణాలతో కూడిన ఫైనాన్షియల్ సర్వీసెస్ సెంటర్ను అభివృద్ధి చేసేందుకు కృషి చేస్తోంది. ఇటీవలి కాలంలో ఈ లక్ష్యానికి అనుగుణంగా పన్ను ప్రోత్సాహకాలతోపాటు పలు చర్యలను ప్రభుత్వం తీసుకుంది.